ai4bharat/Pralekha huggingface dataset:
संरक्षण मंत्रालय
संरक्षण राज्य मंत्री अजय भट्ट यांनी ट्विन सीटर एलसीए तेजस भारतीय हवाई दलाकडे केले सुपूर्द
संरक्षण उत्पादनात स्वयंपूर्णतेकडे होणाऱ्या देशाच्या वाटचालीचे एलसीए तेजस हे प्रतीक आहे: संरक्षण राज्य मंत्री
नवी दिल्ली, 4 ऑक्टोबर 2023
संरक्षण उत्पादनात स्वयंपूर्णतेकडे होणाऱ्या भारताच्या वाटचालीचे एलसीए तेजस हे प्रतीक आहे, असे संरक्षण राज्य मंत्री अजय भट्ट यांनी सांगितले. बंगळुरू येथे त्यांनी आज समारंभपूर्वक एलसीए तेजस ट्विन सीटर विमान हवाई दलाकडे सोपविले त्यावेळी ते बोलत होते. हा कार्यक्रम परदेशी विमानांवरील देशाचे अवलंबित्व कमी करण्याच्या वचनबद्धतेचे एक उत्तम उदाहरण आहे आणि आत्मनिर्भर भारतासाठी आशेचा किरण आहे, असे त्यांनी पुढे नमूद केले.
एलसीए तेजस कार्यक्रम हा अथक समर्पण आणि नावीन्यपूर्णतेची प्रेरणादायी गाथा आहे. भारतीय हवाई दलाला जागतिक दर्जाच्या स्वदेशी लढाऊ विमानांनी सुसज्ज करण्याच्या स्वप्नात एलसीए तेजस विमानांच्या निर्मितीची बीजे असल्याचे त्यांनी सांगितले. सुरुवातीला हे एक खूप महत्वाकांक्षी स्वप्न आहे असे अनेकजण मनात होते परंतु हिंदुस्तान एरोनॉटिक्स लिमिटेड , एरोनॉटिकल डेव्हलपमेंट एजन्सी , डीआरडीओ लॅब्स, सेमिलॅक, डीजीएक्यूए, पीएसयू, आयएएफ आणि इतर असंख्य संस्थांमधील स्त्री-पुरुषांनी या कार्यक्रमात योगदान दिल्याने हा कार्यक्रम वास्तवात उतरला आणि त्यांनीच हे सिद्ध केले की जेव्हा देश हिताचा विचार प्रथम येतो आणि त्यासाठी हे महत्त्वाचे काम पूर्ण करण्यासाठी सर्व संस्था एकत्र येतात तेव्हा काहीही अशक्यप्राय नाही, असे मत त्यांनी व्यक्त केले.
तेजस कार्यक्रमाचे महत्त्व त्यांनी विशद केले. देशाने अत्याधुनिक लढाऊ विमाने तयार करण्याचे अत्यंत आवश्यक ज्ञान मिळवले आणि एरोस्पेस परिसंस्था विकसित केली. तेजसच्या विकासामुळे भारतातील संरक्षण आणि एरोस्पेस उद्योगाच्या वाढीला चालना मिळाली आहे. यामुळे असंख्य लहान आणि मध्यम आकाराचे उद्योग, संशोधन संस्था आणि या प्रकल्पाच्या विविध पैलूंमध्ये योगदान देणाऱ्या कुशल कामगारांसाठी संधी निर्माण झाल्या आहेत, अशी माहिती त्यांनी दिली.
या पहिल्या मालिकेतील ही एचएएलची तेजस विमाने अत्याधुनिक तंत्रज्ञान, चपळता आणि बहु उद्देशी अशा पैलूंनी सज्ज असून हवाई दलाच्या वैमानिकांना उपयुक्त प्रशिक्षण देतील. हवाई दलाने एचएएलकडे आणखी 83 तेजसची ऑर्डर याआधीच दिली आहे.
N.Chitale/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 43
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 198.51 कोटी मात्रांचा टप्पा केला पार
12 ते 14 वयोगटातील 3.72 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 1,22,335
गेल्या 24 तासात 18,815 नव्या कोरोना रुग्णांची नोंद.
रुग्ण बरे होण्याचा दर सध्या 98.51%,
सध्याचा साप्ताहिक पॉझिटिव्हिटी दर 4.09%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 198.51  कोटींचा टप्पा पार केला आहे. 2,59,95,556 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.72  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,09,413
|
|
2nd Dose
|
|
1,00,70,449
|
|
Precaution Dose
|
|
58,17,558
|
|
FLWs
|
|
1st Dose
|
|
1,84,25,191
|
|
2nd Dose
|
|
1,76,34,698
|
|
Precaution Dose
|
|
1,07,16,428
|
|
Age Group 12-14 years
|
|
1st Dose
|
|
3,72,96,754
|
|
2nd Dose
|
|
2,47,85,475
|
|
Age Group 15-18 years
|
|
1st Dose
|
|
6,06,38,098
|
|
2nd Dose
|
|
4,94,28,712
|
|
Age Group 18-44 years
|
|
1st Dose
|
|
55,84,99,598
|
|
2nd Dose
|
|
50,33,99,564
|
|
Precaution Dose
|
|
36,91,925
|
|
Age Group 45-59 years
|
|
1st Dose
|
|
20,34,88,077
|
|
2nd Dose
|
|
19,39,09,277
|
|
Precaution Dose
|
|
29,23,347
|
|
Over 60 years
|
|
1st Dose
|
|
12,72,99,188
|
|
2nd Dose
|
|
12,11,43,560
|
|
Precaution Dose
|
|
2,56,00,650
|
|
Precaution Dose
|
|
4,87,49,908
|
|
Total
|
|
1,98,51,77,962
भारतातील रुग्णसंख्या सध्या 1,22,335 इतकी आहे, ती देशाच्या एकूण रुग्णसंख्येच्या तुलनेत 0.28% इतकी आहे.
परिणामी, भारतात रुग्ण बरे होण्याचा दर 98.51% झाला आहे.
गेल्या 24 तासांत 15,899 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,29,37,876 झाली आहे.
गेल्या 24 तासात 18,815 नव्या कोरोना रुग्णांची नोंद झाली.
गेल्या 24 तासात एकूण 3,79,470 चाचण्या करण्यात आल्या. भारताने आतापर्यंत एकूण 86.57  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 4.09% तर दैनंदिन पॉझिटिव्हिटी दर 4.96% आहे.
राष्ट्रपती कार्यालय
गुरु रविदास जयंतीच्या पूर्वसंध्येला राष्ट्रपतींकडून शुभेच्छा
नवी दिल्ली, 15 फेब्रुवारी 2022
गुरु रविदास यांच्या जयंतीच्या पूर्वसंध्येला राष्ट्रपती रामनाथ कोविंद यांनी सर्व देशवासीयांना शुभेच्छा दिल्या आहेत.
गुरु रविदासजी यांच्या जयंतीच्या या शुभ प्रसंगी मी सर्व नागरिकांना शुभेच्छा देत आहे, असे राष्ट्रपतींनी आपल्या संदेशात म्हटले आहे.
“गुरु रविदास एक महान संत, कवी आणि समाजसुधारक होते. आपल्या भक्तीगीतांमधून त्यांनी सामाजिक कुप्रथांचे उच्चाटन करण्याचा आणि समाजात सौहार्द निर्माण करण्याचा प्रयत्न केला. भक्ती संप्रदायामधील एक आघाडीचे कवी म्हणून ते ओळखले जातात.
त्यांनी परस्परांमध्ये स्नेह आणि लोकांमध्ये समानतेची भावना वाढीला लावण्याचा प्रयत्न केला. त्यांची शांतता आणि बंधुभावाची शिकवण आजच्या काळात जास्तच समर्पक आहे. अतिशय ज्ञानी आध्यात्मिक व्यक्ती आणि समाज सुधारक असल्याने गुरु रविदास यांनी नेहमीच त्यांच्या अनुयायांना कठोर परिश्रम, प्रामाणिकपणा आणि संयम याचा मार्ग अनुसरण्यासाठी प्रेरित केले. त्यांनी दाखवलेल्या मार्गावरून वाटचाल करण्याची आणि समानता आणि सौहार्दावर आधारित समाजाची उभारणी करण्याची आपण प्रतिज्ञा करुया.”
राष्ट्रपतींचा संदेश पाहण्यासाठी येथे क्लिक करा.
S.Tupe/S.Patil/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
पंतप्रधान कार्यालय
नेताजी सुभाषचंद्र बोस यांच्या जयंतीनिमित्त पंतप्रधानांनी वाहिली आदरांजली
नवी दिल्ली, 23 जानेवारी 2021
पंतप्रधान नरेंद्र मोदी यांनी नेताजी सुभाषचंद्र बोस यांच्या जयंतीनिमित्त त्यांना आदरांजली अर्पण केली आहे.
"थोर स्वातंत्र्य सैनिक आणि भारतमातेचे सच्चे सुपुत्र नेताजी सुभाषचंद्र बोस यांना त्यांच्या जयंतीनिमित्त शतशः प्रणाम. देशाच्या स्वातंत्र्यासाठी त्यांनी केलेला त्याग आणि समर्पण संपूर्ण देश कायम स्मरणात ठेवेल आणि त्या प्रति कृतज्ञ राहील", असे पंतप्रधानांनी ट्विट मध्ये म्हटले आहे.S.Tupe/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
एअर इंडियाची नियोजनबद्ध निर्गुंतवणूक प्रक्रिया पूर्ण
नवी दिल्ली, 27 जानेवारी 2022
एअर इंडियाच्या धोरणात्मक नियोजनबद्ध निर्गुंतवणूक व्यवहारांची प्रक्रिया पूर्ण करण्यात आली आहे. केंद्र सरकारला, या व्यवहारातील भागीदार मेसर्स टॅलस प्रायव्हेट लिमिटेड  कडून 2,700 कोटी रुपयांची किंमत मिळाली आहे. तसेच, 15,300 कर्ज, एअर इंडिया आणि AIXL कडेच ठेवण्यात आले आहे. एअर इंडियाचे सर्व शेअर्स या कंपनीच्या नावे करण्यात आले आहेत.
इथे हे ही सांगणे औचित्याचे ठरेल की मेसर्स टॅलस प्रायव्हेट लिमिटेड ने एअर इंडियाच्या धोरणात्मक निर्गुंतवणुकीसाठी सर्वाधिक बोली लावल्यामुळे या बोलीला केंद्र सरकारने मंजूरी दिली होती. त्यानुसार, बोली जिंकणाऱ्या कंपनीला 11 ऑक्टोबर 2021 रोजी, इरादापत्र देण्यात आले होते. तसेच समभाग खरेदी करार, 25 ऑक्टोबर 2021 रोजी करण्यात आला होता. त्यानंतर, या व्यवहारातील भागीदार,  एअर इंडिया आणि केंद्र सरकारने एकत्रित बसून या व्यवहारासाठीच्या सर्व अटी शर्ती पूर्ण केल्या. यात अॅंटी ट्रस्ट बॉडीज, नियामक, कर्जदाता संस्था आणि तिसऱ्या पक्षांकडून मंजूरी मिळवण्याचाही समावेश होता. दोन्ही बाजूंच्या परस्पर सहमतीने या अटी शर्ती निश्चित करण्यात आल्या होत्या.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 252
रेल्वे मंत्रालय
सध्या स्थगित असलेल्या प्रवासी रेल्वे सेवेबाबतची माहिती
पूर्वीप्रमाणेच ठरविल्या प्रमाणे आणि माहिती प्रमाणे, नियमित प्रवासी आणि उपनगरी रेल्वे सेवा पुढील सूचना येईपर्यंत स्थगित राहतील
नवी दिल्ली, 11 ऑगस्ट 2020
पूर्वीप्रमाणेच ठरविल्या प्रमाणे आणि माहिती दिल्याप्रमाणे, नियमित प्रवासी आणि उपनगरी रेल्वे सेवा पुढील सूचना येईपर्यंत स्थगित राहतील ही बाब सर्व संबंधित लोकांच्या निदर्शनाला आणून द्यावयाचे आहे.
सध्या सुरु असलेल्या 230 विशेष गाड्या सुरूच राहतील याची नोंद घेतली जावी. सध्या राज्य सरकारच्या मागणीनुसार मर्यादित संख्येने चालविल्या जाणार्या मुंबईतील लोकल गाड्याही सुरू ठेवण्यात येणार आहेत.
विशेष गाड्यांच्या वापरावर नियमितपणे लक्ष ठेवले जात आहे. आवश्यकतेनुसार अतिरिक्त विशेष गाड्या चालविल्या जाऊ शकतात.
लॉकडाऊनपूर्वी सुरु असलेल्या सर्व नियमित आणि उपनगरीय गाड्या सध्या रद्द करण्यात आल्या आहेत.B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
नागरी उड्डाण मंत्रालय
जानेवारी 2021 पासून पुणे विमानतळावरून देशभरात लसीच्या 10 कोटी पेक्षा जास्त मात्रांची रवानगी
नवी दिल्ली, 3 जून 2021
संपूर्ण भारतभर सीरम इन्स्टिट्यूटच्या कोव्हीशील्ड लसीच्या मात्रांच्या रवानगीचे केंद्र म्हणून पुणे विमानतळ महत्त्वपूर्ण भूमिका बजावत आहे.12 जानेवारी 2021 पासून 27 मे 2021 पर्यंत कोविड प्रतिबंधक लसीच्या 10 कोटीहून अधिक मात्रा , सुमारे 9052 नग  पुणे विमानतळावरून विविध विमानांद्वारे दिल्ली, कोलकाता, चेन्नई, अहमदाबाद, बंगळुरू, भोपाळ, गोवा, जयपूर, पोर्ट ब्लेअर, विजयवाडा, भुवनेश्वर, पटना, लखनौ ,चंदीगढ, लेह, करनाल, हैदराबाद, गुवाहाटी, रांची, जम्मू, कोच्ची, देहरादून, श्रीनगर आणि त्रिवेंद्रम.यांसारख्या विविध ठिकाणी रवाना करण्यात आल्या.
संपूर्ण देशभरात लस आणि अन्य आवश्यक वैद्यकीय साहित्य पुरवठ्याची विनाअडथळा वाहतूक सुनिश्चित करण्यासाठी देशभरातील सर्व विमानतळे योगदान देत आहेत .
भारतीय विमानतळ प्राधिकरण आणि सर्व भागधारकांसह पुणे विमानतळाचा संपूर्ण चमू कोविशिल्ड लसीच्या मात्रांचे विनाअडथळा आणि सुरळीत वितरण सुनिश्चित करत आहे. भारतीय विमानतळ प्राधिकरण , एएआय कार्गो लॉजिस्टिक अँड अलाइड सर्व्हिसेस कंपनी लिमिटेड, केंद्रीय औद्योगिक सुरक्षा दल, सीरम इन्स्टिट्यूट, विमान कंपन्या आणि भारतीय हवाई दलाची समर्पित पथके पुणे विमानतळावरून लस घेऊन जाणाऱ्या विमानांच्या उड्डाणांचा समन्वय आणि प्राधान्यक्रम हाताळणे सुनिश्चित करत आहेत.
पुणे विमानतळावरून आंतरराष्ट्रीय स्तरावरदेखील लसींची रवानगी होत आहे. पुणे विमानतळावरून चार्टर्ड विमानाद्वारे फेब्रुवारी 2021 मध्ये कोविड प्रतिबंधक लसीच्या सुमारे 2,16,000 मात्रा  सुरिनाम, सेंट किट्स, सेंट व्हिन्सेंट आणि ग्रेनाडाइन्स, अँटिग्वा आणि बार्बुडा, सेंट लुसिया येथे पाठविण्यात आल्या. न्यूमोनिया प्रतिबंधक लसीच्या मात्रांचे सुमारे 161 नग  कोलकात्याला आणि कोविड -19 चाचणी संच पुणे विमानतळावरून दिल्लीला रवाना करण्यात आले.
या व्यतिरिक्त, पुणे विमानतळ प्रवाशांचा सुरक्षित प्रवास सुनिश्चित करण्यासाठी, केंद्र आणि राज्य सरकारच्या सूचनांनुसार कोविड-19 संबंधित सर्व मार्गदर्शक सूचना आणि शिष्टाचाराचे पालन करत आहे. कोविड प्रतिबंधक योग्य वर्तन पाळावे आणि गर्दी टाळण्याच्या दृष्टीने, विलंब न करता किमान वेळेत कार्य उरकण्याची विनंती विमानतळ कर्मचाऱ्यांकडून सर्व प्रवासी, भागधारक, अभ्यागत, कर्मचारी आदींना सतत केली जात आहे.
कोविड प्रतिबंधासाठी योग्य वर्तनाबाबत जनजागृती, प्रवाशांची सुरक्षा सुनिश्चित करणाऱ्या सूचना अनेक इलेक्ट्रॉनिक आणि कायमस्वरुपी फलकांद्वारे विमानतळ टर्मिनलवर प्रदर्शित करण्यात आल्या आहेत.
राज्य सरकार, भारतीय हवाई दल , पुणे महानगरपालिका आणि पुण्यातील विविध रुग्णालयांच्या सहकार्याने आणि पाठिंब्याने सर्व सुरक्षा आणि उपाययोजनांचा करून भारतीय विमान प्राधिकरणाच्या कर्मचाऱ्यांसाठी आणि इतर भागधारकांसाठी पुणे विमानतळावर लसीकरण शिबिराचे आयोजन करण्यात आले होते.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
आरोग्य आणि कुटुंब कल्याण मंत्रालय
covid-19 लसीकरण अद्ययावत माहिती
56.76 कोटींहून जास्त लसींच्या मात्रा राज्यांना आणि केंद्रशासित प्रदेशांना वितरित
राज्ये, केंद्रशासित प्रदेश आणि खासगी रुग्णालयांकडे 3.03 कोटींहून जास्त लस्सी अजून शिल्लक
देशभरात कोविड-19 लसीकरणाचा वेग आणि व्याप्ती वाढवण्यासाठी केंद्र सरकार कटिबद्ध आहे.
covid-19 लसीकरणाच्या सार्वत्रिकीकरणाचा नवीन टप्पा 21 जून 2021 पासून झाला.
लसींच्या अधिक मात्रांची उपलब्धता, मात्रा वितरणाचे वेळापत्रक ठरवता येण्यासाठी मात्रांच्या उपलब्ध संख्येबाबत राज्ये आणि केंद्रशासित प्रदेशांना आगाऊ माहिती, आणि सुरळीत लसपुरवठा यांच्या आधारे लसीकरण मोहिमेला अधिक वेग मिळणार आहे.
राष्ट्रव्यापी लसीकरण मोहिमेचा एक भाग म्हणून भारत सरकार राज्ये आणि केंद्रशासित प्रदेशांना विनामूल्य कोविड-19 लसी उपलब्ध करून देऊन सहकार्य करत आहे.
लसीकरण मोहिमेच्या सार्वत्रिकरणाच्या नवीन टप्प्यात केंद्र शासन, लस उत्पादकांनी निर्माण केलेल्या एकूण लसींपैकी 75% लस्सी मिळवून त्या राज्यांना आणि केंद्रशासित प्रदेशांना विनामूल्य वितरित करणार आहे.
|
|
VACCINE DOSES
|
|

|
|
SUPPLIED
|
|
56,76,14,390
|
|
IN PIPELINE
|
|
5,00,240
|
|
CONSUMPTION
|
|
54,02,53,875
|
|
BALANCE AVAILABLE
|
|
3,03,90,091
राज्ये आणि केंद्रशासित प्रदेशांना आत्तापर्यंत 56.76 कोटींहून जास्त  लसमात्रा पुरवण्यात आल्या आहेत याशिवाय 5,00,240 एवढ्या लस मात्रा त्यांना लवकरच मिळणार आहेत.
यापैकी फुकट गेलेल्या मात्रा धरून 54,02,53,875 एवढ्या मात्रा देण्यात आल्या. 
राज्ये/ केंद्रशासित प्रदेश व खाजगी हॉस्पिटलांनी न वापरलेल्या कोविड लसींच्या 3.03 कोटी  लसमात्रा अजून शिल्लक आहेत.
पंतप्रधान कार्यालय
राष्ट्रीय विज्ञान दिनानिमित्त सर्व शास्त्रज्ञ आणि नवोन्मेषकांना पंतप्रधानांनी दिल्या शुभेच्छा
पंतप्रधान नरेंद्र मोदी यांनी राष्ट्रीय विज्ञान दिनानिमित्त सर्व शास्त्रज्ञ आणि नवोन्मेषकांना शुभेच्छा दिल्या आहेत.
आपल्या ट्विट संदेशात पंतप्रधान म्हणाले;
“राष्ट्रीय विज्ञान दिनानिमित्त, सर्व शास्त्रज्ञ आणि नवोन्मेषकांना माझ्या शुभेच्छा. भारत विज्ञानाच्या जगात अतुल्य प्रगती करत आहे आणि संशोधन आणि नवोन्मेषासाठी परिसंस्थेचे संवर्धन करत आहे.”
अर्थ मंत्रालय
2020 च्या मार्च महिन्यात वस्तू आणि सेवा करातून एकूण 97,597 कोटी रूपयांचा महसुल प्राप्त
नवी दिल्ली, 1 एप्रिल 2020
2020 च्या मार्च महिन्यात वस्तू आणि सेवा करातून एकूण 97,597 कोटी रूपयांचा महसुल प्राप्त झाला आहे.यामध्ये 19,183 कोटी रुपयांचा सीजीएसटी, 25,601 कोटी रुपयांचा एसजीएसटी,44,508 कोटी रुपयांचा आयजीएसटी आणि 8,306 कोटी रुपयांच्या उपकराचा समावेश आहे. फेब्रुवारी महिन्यासाठी 31 मार्च 2020 पर्यंत 76.5 लाख जीएसटीआर-3 बी विवरणपत्रे दाखल झाली आहेत.
राज्य निहाय वस्तू आणि सेवा कर संकलन आणि आकडेवारीसाठी इथे क्लिक करा
R.Tidke/N.Chitale/D.Rane
(Visitor Counter : 173
दूरसंचार आणि माहिती तंत्रज्ञान मंत्रालय
इंटरनेट सुविधा असलेली गावे
दूरसंचार सेवा प्रदाता आणि दूरसंचार विभागाच्या क्षेत्रीय एककांनी दिलेल्या माहितीनुसार,  5,97,618 निवासी गावांपैकी 5,58,537 गावांमधे मोबाईल वायरलेस ब्राॅड बॅन्ड सेवा कार्यरत असल्याचे अनुमान आहे.
या व्यतिरिक्त भारत नेट प्रकल्प देशातील सर्व ग्राम पंचायत  आणि गावांमध्ये कार्यरत असून उच्च वेगाचे इंटरनेट/ब्रॉडबँड उपलब्ध करून देत आहे. 28.02.2022 रोजी एकूण 1,72,361 ग्रामपंचायतींसाठी भारतनेट अंतर्गत ब्रॉडबँड पायाभूत सुविधेसह सेवासज्ज करण्यात आले.
इंटरनेट सुविधेचे परीचालन ग्राहकांच्या संख्येच्या आधारावर उपलब्ध केले जाते. इंटरनेट कनेक्टिव्हिटीची उपलब्धता शिक्षण आणि आरोग्य सेवेसह सर्व प्रकारच्या ऑनलाइन डिजिटल सेवा मिळवून देण्यासाठी सक्षम करते.
ही माहिती दूरसंचार मंत्रालयाचे राज्यमंत्री देवूसिंह चौहान यांनी आज राज्यसभेत लिखित उत्तराद्वारे दिली.
युवा व्यवहार आणि क्रीडा मंत्रालय
अहमदाबादमध्ये लवकरच जगातील सर्वात मोठे क्रीडा शहर उभारले जाईल , 36 व्या राष्ट्रीय क्रीडा स्पर्धा विशेष गीत आणि शुभंकर अनावरण कार्यक्रमात केंद्रीय गृहमंत्री अमित शाह यांनी केली घोषणा
केंद्रीय गृहमंत्री अमित शाह यांच्या हस्ते अहमदाबादमधील ईकेए एरिना, ट्रान्सस्टेडिया येथे 36 व्या राष्ट्रीय क्रीडा स्पर्धेसाठी विशेष गीत आणि मॅस्कॉटचे अनावरण करण्यात आले. गुजरातचे मुख्यमंत्री भूपेंद्र पटेल आणि केंद्रीय क्रीडा मंत्री अनुराग ठाकूर हे देखील या कार्यक्रमाला उपस्थित होते.
या कार्यक्रमात बोलताना केंद्रीय गृहमंत्री अमित शाह म्हणाले की, अहमदाबाद शहर लवकरच जगातील सर्वात मोठे क्रीडा शहर म्हणून विकसित केले जाईल. “दहा वर्षांपूर्वी मोदीजी येथे मुख्यमंत्री असताना त्यांनी खेल महाकुंभ सुरू केला होता. तेव्हा जागतिक नकाशावर खेळात गुजरात कुठेच नव्हते असे ते म्हणाले.
"मात्र आता, गुजरातमध्ये जगातील सर्वात मोठे नरेंद्र मोदी स्टेडियम आहे आणि लवकरच हे जगातील सर्वात मोठे क्रीडा शहर देखील बनेल ," असे शाह म्हणाले,
29 सप्टेंबर ते 12 ऑक्टोबर या कालावधीत गुजरातमधील सहा शहरांमध्ये देशातील सर्वात मोठी क्रीडा स्पर्धा रंगणार आहे.
केंद्रीय क्रीडा मंत्री अनुराग ठाकूर म्हणाले, “आम्हाला आनंद होत आहे की 7 वर्षांनंतर पुन्हा एकदा राष्ट्रीय क्रीडा स्पर्धा होत आहेत. आणि ही आतापर्यंतची सर्वात मोठी आणि भव्य स्पर्धा असेल. ” “साधारणपणे एवढ्या मोठ्या प्रमाणावर स्पर्धा आयोजित करण्यासाठी अनेक वर्षे लागतात , मात्र गुजरातने तीन महिन्यांपेक्षा कमी कालावधीत हे करून दाखवले असे अनुराग ठाकूर म्हणाले. मुख्यमंत्र्यांच्या प्रयत्नांमुळे हे सर्व शक्य झाले, भारतीय ऑलिम्पिक संघटनेनें देखील या उपक्रमाला मोठ्या प्रमाणात पाठिंबा दिला आहे. 12,000 हून अधिक खेळाडू, अधिकारी आणि सहाय्यक कर्मचाऱ्यांना येथे क्रीडा स्पर्धेबरोबरच गरब्याचाही आनंद घेता येईल ,” असे ते म्हणाले.
या स्पर्धेसाठीच्या शुभंकर अर्थात मॅस्कॉटचे अनावरण करण्यापूर्वी राज्यातील अव्वल 3 शाळा, जिल्हे आणि महानगरपालिकांसह खेल महाकुंभातील विजेत्यांचा सत्कार करण्यात आला.
गुजरातीमध्ये सावजचा अर्थ सिंह असा असून हे नाव असलेला मॅस्कॉट भारताच्या सांस्कृतिक वारशाचे प्रतिनिधित्व करतो तसेच जगज्जेता बनण्याच्या दिशेने वाटचाल करणाऱ्या भारताच्या वेगवान विकासाची झलकही दाखवतो.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 47.22 Cr. Vaccine Doses administered so far under Nationwide Vaccination Drive
- 3,08,57,467 total recoveries across the country so far
- Recovery Rate currently at 97.35%
- 36,946patients recovered during last 24 hours
- India reports 40,134 new cases in last 24 hours
- India's Active caseload currently 4,13,718
- Active cases constitute 1.31% of total cases
- Weekly Positivity Rate remainsbelow5%, currently at 2.37%
- Daily positivity rate at 2.81%, remains below 5%
- Testing capacity substantially ramped up – 46.96 crore tests conducted
#Unite2FightCorona
#IndiaFightsCorona
नवी दिल्ली/मुंबई, 2 ऑगस्ट 2021
आरोग्य मंत्रालयाची कोविड-19 घडामोडींवरील माहिती
भारतातील लसीकरण मोहिमेत कोविड प्रतिबंधक लसीच्या 47 कोटी 22 लाखांहून अधिक मात्रा देण्यात आल्या. आज सकाळी 7 वाजता प्राप्त झालेल्या तात्पुरत्या अहवालानुसार, आतापर्यंत 55,99,690 सत्रांच्या आयोजनातून कोविड प्रतिबंधक लसीच्या एकूण 47,22,23,639 मात्रा देण्यात आल्या आहेत. गेल्या 24 तासांत, लसीच्या 17,06,598 मात्रा देण्यात आल्या.
देशात 21 जून 2021 पासून कोविड-19 प्रतिबंधक लसीकरण मोहिमेच्या सार्वत्रिकीकरणाचा नवा टप्पा सुरु झाला. संपूर्ण देशात लसीकरण मोहिमेचा वेग वाढवत नेऊन मोहिमेच्या व्याप्तीचा विस्तार करण्यासाठी केंद्र सरकार कटिबद्ध आहे. देशात महामारीच्या सुरुवातीपासून कोविडमुळे बाधित झालेल्यांपैकी 3,08,57,467 व्यक्ती यापूर्वीच कोविड-19 आजारातून पूर्णपणे बऱ्या झाल्या आहेत आणि गेल्या 24 तासांत 36,946 रुग्ण कोविड आजारातून बरे झाले. यामुळे रोगमुक्ती दर 97.35% झाला आहे.
भारतात गेल्या 24 तासांत, 40,134 नव्या कोविड ग्रस्त रुग्णांची नोंद झाली. गेले सलग छत्तीस दिवस, रोज नोंदल्या जाणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांचा हा परिणाम आहे.
भारतातील कोविड सक्रीय रुग्णसंख्या आज 4,13,718 इतकी आहे आणि सध्या सक्रीय असलेल्या रुग्णांचे प्रमाण देशातील आतापर्यंतच्या एकूण कोविड बाधितांच्या संख्येच्या 1.31% इतके आहे.
देशभरात कोविड संसर्ग तपासणी चाचण्यांची क्षमता लक्षणीयरीत्या वाढविण्यात आली असून गेल्या 24 तासांत देशात एकूण 14,28,984 चाचण्या करण्यात आल्या. संसर्गाला सुरुवात झाल्यापासून आतापर्यंत देशात 46 कोटी 96 लाखांहून अधिक  चाचण्या करण्यात आल्या.
देशभरात एकीकडे कोविड चाचण्यांची क्षमता वाढविली जात असतानाच, साप्ताहिक पॉझिटीव्हिटी दर सध्या 2.37% आहे तर दैनंदिन पॉझिटीव्हिटी दर आज 2.81% इतका आहे. आता सलग 56 दिवस दैनंदिन पॉझिटीव्हिटी दर 5% हून कमी राहिला आहे.
इतर अपडेट्स :
- महाराष्ट्रात झिका विषाणूचा संसर्ग झाल्यानंतरच्या परिस्थितीचे परीक्षण करण्यासाठी आणि झिका बाधित रुग्णांचे योग्य व्यवस्थापन करण्यासाठी केंद्रीय आरोग्य आणि कुटुंब कल्याण मंत्रालयाने बहुआयामी पथक महाराष्ट्राकरिता रवाना केले आहे.
- कोविड-19 प्रतिबंधक लसीकरण मोहिमेच्या सार्वत्रिकीकरणाच्या नव्या टप्प्यात केंद्र सरकार, देशातील लस उत्पादकांकडून उत्पादित केलेल्या 75% लसी खरेदी करून त्या राज्ये आणि केंद्रशासित प्रदेशांना मोफत पुरविणार आहे.
Important TweetsM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
वाणिज्य आणि उदयोग मंत्रालय
भारताची निर्यातीची लक्ष्याच्या पलीकडे घोडदौड; 2021-22 मध्ये 417.8 अब्ज अमेरिकन डॉलर्स निर्यातीचा गाठला टप्पा
भारत खऱ्या अर्थाने लोकल टू ग्लोबल झाला आहे - पीयूष गोयल
नवी दिल्ली, 3 एप्रिल 2022
चालू आर्थिक वर्षात भारतातील व्यापारी मालाची निर्यात 417.8 अब्ज अमेरिकन डॉलर्सच्या वर पोहोचली आहे. हा आकडा इलेक्ट्रॉनिक माहिती आदानप्रदान क्षेत्रातील  आकडे वगळून आहे आणि तो गृहीत धरल्यास 418 अब्ज डॉलरच्या वर जाण्याची शक्यता आहे, जो भारताच्या निर्यात इतिहासातील आतापर्यंतचा उच्चांक आहे.
भारताने मार्च 2022 मध्ये 40.38 अब्ज अमेरिकन डॉलर्स व्यापारी निर्यातीचे सर्वोच्च मासिक मूल्य गाठले आहे, मार्च 2021 च्या 35.26 अब्ज अमेरिकन डॉलर्सच्या तुलनेत त्यात 14.53% ची वाढ झाली आहे आणि मार्च 2020 च्या 21.49 बिलियन अमेरिकन डॉलर्सच्या तुलनेत त्यात 87.89% ची वाढ झाली आहे.
एप्रिल 2021-मार्च 2022 या कालावधीत बिगर-पेट्रोलियम वस्तूंच्या निर्यातीतही लक्षणीय वाढ झाली आहे, ज्यात एप्रिल 2021 ते मार्च 2022मध्ये 32.62% ची वाढ झाली आणि ती 352.76 अब्ज अमेरिकन डॉलर्स इतकी होती,जी एप्रिल 2020-मार्च 2021 मध्ये 266.00 अब्ज अमेरिकन डॉलर्स इतकी होती. तर एप्रिल 2019-ते मार्च20 मधे ती 272.07अब्ज अमेरिकन डॉलर्स इतकी होती आणि त्या तुलनेत 29.66% ची वाढ झाली होती.
आज झालेल्या पत्रकार परिषदेला संबोधित करताना, वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री श्री पीयूष गोयल म्हणाले की, पंतप्रधान नरेंद्र मोदी यांच्या आवाहनाला प्रतिसाद देत भारत खरोखरच ‘लोकल ते ग्लोबल’ झाला आहे.
या प्रगतीचा लाभ प्रत्येक भारतीयाला मिळावा हे,सुनिश्चित करत असताना भारत ज्या वेगाने ‘आत्मनिर्भरता’ साध्य करत आहे ;त्याचा प्रत्येक भारतीयाला अभिमान वाटला पाहिजे, असे श्री गोयल म्हणाले. ते पुढे म्हणाले की, पंतप्रधानांच्या नेतृत्वाखाली भारत हे नेत्रदीपक लक्ष्य साध्य करू शकला आहे.
भारताची अर्थव्यवस्था अनेक विक्रम पार करण्याच्या तयारीत असल्याचा विश्वास व्यक्त करून श्री गोयल म्हणाले की, पंतप्रधान मोदींनी भारतासमोर उदात्त उद्दिष्टे ठेवली आहेत आणि आपले राष्ट्र अशी विशाल उद्दिष्टे साध्य करण्यासाठी अत्यंत सक्षम आहे. अशक्य ते शक्य करण्यासाठी अथक प्रयत्न करा आणि त्यासाठी सामूहिक प्रयत्न करा, असेही त्यांनी यावेळी सांगितले.
गोयल म्हणाले की, आमच्या निर्यातदारांची 'कधीही हार मानू नका' ही भावना, आपले निर्यातदार,ईपीसी आणि इंडस्ट्री असोसिएशन यांचे अथक प्रयत्न, भारत सरकारचे विविध विभाग आणि राज्य सरकारांमधील समन्वय यात ‘संपूर्ण शासन हा दृष्टीकोन’ प्रतिबिंबित होत आहे.
अर्थव्यवस्थेतील प्रत्येक क्षेत्र, प्रत्येक शेतकरी, प्रत्येक उद्योजक, प्रत्येक एमएसएमई यांनी आणि राज्य सरकारांनी मिळून हे लाभदायी उद्दिष्ट साध्य करण्यासाठी एकत्र काम केले आहे, असे त्यांनी सांगितले.
2021-22 मधील भारताचा वैविध्यपूर्ण निर्यात पोर्टफोलिओ भारताच्या उत्पादन क्षमता तसेच उच्च प्रतीच्या वस्तू, इलेक्ट्रॉनिक्स आणि कृषी उत्पादनांमध्ये वाढ दर्शवतो.S.Patil/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 232